Titans

Titans er en amerikansk web-TV-serie som er publisert på DC Universe, basert på DC Comics Teen Titans.

Akiva Goldsman, Geoff Johns, og Greg Berlanti skapte serien, som har Brenton Thwaites som Dick Grayson / Robin, leder av Titans, sammen med Anna Diop som Starfire, Teagan Croft som Raven og Ryan Potter som Beast Boy. Titans hadde premiere 12. oktober 2018, og den første sesongen består av elleve episoder. Allerede før premieren ble Titans fornyet for en ny sesong.

Handling 
TV-serien følger en gruppe unge superhelter som forsøker å slåss mot forskjellige kriminelle. Teamet er oppløst idet historien begynner, men i løpet av TV-serien må det komme sammen tilbake når de originale og nye medlemmene reformerer «Titans» for å bekjempe kriminalitet i blant annet Detroit, San Francisco og i Gotham City. De første medlemmene av teamet som dukker opp i serien var Batmans tidligere partner Dick Grayson, den utenomjordiske Kory Anders, Rachel Roth, og en form-skifter Gar Logan. Superheltene får også selskap av Batmans nye partner Jason Todd, leiemorder Rose Wilson, og Supermans genetiske klone Conner.

I den første sesongen tar Rachel kontakt med Dick Grayson for å få beskyttelse mot farlige krefter som forfølger henne. Dette fører til at de snart møter, og slår seg sammen med, Kory og Gar. Samtidig sliter Kory med anfall av hukommelsestap, noe som gjør henne uvitende om sin egentlige identitet. Den andre sesongen fokuserer på den offisielle reformasjonen av Titans, samtidig som Dick Grayson forsøker å trene opp et nytt superhelt-team med blant andre Rachel, Gar og Jason.

Titanenes retur fører imidlertid til at den fryktede leiemorderen Deathstroke dukker opp igjen, hvis tidligere konflikt med de opprinnelige Titans førte til at teamet ble oppløst. Deathstroke forsøker å eliminere superheltene, og de originale Titanene blir tvunget til å møte ham igjen. Samtidig dukker andre trusler opp, blant annet fra de ondsinnede Cadmus Laboratories og Korys søster Blackfire.

I løpet av tredje sesongen er Titans tilbake i Gotham City. Dick slår seg sammen med politiinspektør Barbara Gordon for å beskytte byen deres mot voldelige kriminelle. Når Jason kommer tilbake under kontroll av den beryktede kriminelle Jonathan Crane, blir de andre «Titans» nødt til å slåss mot sin tidligere lagkamerat for å forhindre Jonathan Crane fra å ødelegge hele Gotham City.

Skuespillere 

 Minka Kelly som Dawn Granger / Dove: En tidligere ballerina som bekjemper kriminalitet med sin partner og kjæreste Hawk.
 Alan Ritchson som Hank Hall / Hawk: En tidligere collegefotballspiller og en aggressiv slåsskjempe som bekjemper kriminalitet med sin partner og kjæreste Dove.
 Jeff Clarke som Kjerne-Pappa: far i kjernefamilien.
 Melody Johnson som Kjerne-Mamma: mor i kjernefamilien.
 Jeni Ross som Kjerne-Søster: datter i kjernefamilien.
 Logan Thompson som Kjerne-Biff: sønn i kjernefamilien.
 Reed Birney som dr. Adamson.
 Curran Walters som Jason Todd / Robin: Batmans nåværende Robin."
 Rachel Nichols som Angela Azarath: Rachels biologiske mor.
 Conor Leslie som Donna Troy: Dicks beste venn fra barndommen, som var Wonder Womans sidekick Wonder Girl, men nå er undersøkende fotojournalist. Hun besitter også overtalelseslassoen. Andi Hubick skildrer en ung Donna Troy i tilbakeblikk.
 Seamus Dever som Trigon, Rachels far og et interdimensjonalt vesen med makt til å ødelegge verdener.
 Sherilyn Fenn som Melissa Roth, Rachels adoptivmor
 Iain Glen som Bruce Wayne / Batman (sesong 2)

Referanser 

Actionserier fra USA
Eventyrserier fra USA